(napirend előtt:….szám)

**E L Ő T E R J E S Z T É S**

**A Képviselő-testület 2022. február 24-ei rendes ülésére**

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette:……………………………………..

**dr. Silye Tamás**

**jegyzői igazgató**

Egyeztetve: …………………………………….

**dr. Varga Előd Bendegúz**

**alpolgármester**

Látta: ……………………………………..

**dr. Szalai Tibor**

**jegyző**

A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
361/2020.(XI.30.) képviselő-testületi határozata,**

amely határozat a veszélyhelyzet kihirdetéséről szóló 478/2020. (XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet háziorvosi ellátási körzetekre vonatkozó mellékletében meghatározott 20-as számú felnőtteket ellátó háziorvosi körzet ellátására Dr. Ivék Magdolna egyéni vállalkozóval (székhely: 1021 Budapest, Lipótmezei út 12/A. FS em. 1 ajtó, adószám: 55074076141, vállalkozói nyilvántartási szám: 6032712, statisztikai számjel: 55074076869023101) - a későbbiekben személyes és egyéb adatokkal kiegészített - a határozat mellékletében foglalt előszerződést köt.

**Felelős:** polgármester

**Határidő**: 2021. december 31.

**A határozat végrehajtását végzi:** Alapellátásért felelős koordinátor

**Végrehajtás:** Budapest Főváros II. Kerületi Önkormányzat és Dr. Ivék Magdolna egyéni vállalkozó között a háziorvosi körzet ellátására az előszerződés 2020. december 17. napján aláírásra került.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
302/2021.(IX.30.) képviselő-testületi határozata**

A Képviselő-testület úgy dönt, hogy a **2021. évi** **Margit-negyed, Margit körút műemléki, ill. helyi védett ingatlanok felújítási keretéből** a határozat mellékletben szereplő **4 társasház beérkezett pályázatát támogatja.**

A Társasházaknak vissza nem térítendő támogatásként a tervezett **86 897 613 Ft összköltség** alapján **36 745 176 Ft támogatást** biztosít a határozat melléklete szerint.

**Felelős**: Polgármester

**Határidő**: 2021. december 31.

(20 képviselő van jelen, 20 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** a 2021. évi védett ingatlanok felújítási pályázatán támogatást nyert 4 darab pályázóval a megállapodások 2021. december 31. napjáig megkötésre kerültek. A Bp. II. Margit körút 56. szám alatti társasház francia udvari homlokzatának (erkélyekkel együtt) felújítása ár elkészült, kifizetésre került 10.000.000.-Ft-os összegben. A másik 3 nyertes pályázó esetében a kivitelezési munkák még folyamatban vannak.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
362/2021.(X.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a tulajdonában álló, Budapest II. kerület, belterület **11962/2/A/6 hrsz.**-on nyilvántartott, természetben **1026 Budapest, Orsó utca 55.** **szám** alatt található, **118 m2** területű, **iroda** megnevezésű ingatlant **Magyarok Nagyasszonya Ferences Rendtartomány** (1024 Budapest, Margit krt. 23, képviseli: Berhidai Piusz tartományfőnök) részére **iroda céljára egy év határozott időtartamra** **adja bérbe** a Szilfa utca 4. szám alatti ingatlan felújítására tekintettel, a Rendtartomány és az Önkormányzat között 2016. április 25. napján létrejött „Ellátási szerződés”-sel összhangban a Gondviselés Háza Gondozási Központ elhelyezésére szociális alapszolgáltatási feladatok ellátására időskorúak részére az alábbi feltételekkel:

A bérleti díj a 60/2020. (II.27.), valamint a 286/2009. (VI.25.) képviselő-testületi határozattal módosított 713/2004. (XII.16.) képviselő-testületi határozat alapján eszmei bér, amely magában foglalja az adott helyiség tekintetében a tulajdonos valamennyi költségét és kiadását, valamint biztosítja ezek megtérülését a tulajdonosnak.

Az eszmei bérleti díj összege a mindenkori közös költség, valamint a mindenkori közmű díj azzal, hogy a Bérleményt magában foglaló társasház által meghatározott, és a Bérbeadó által a Bérlő felé közölt mindenkori közös költség és közmű díj változásának megfelelően változik a bérlő által fizetendő közös költség és közmű díj összege. Amennyiben a Budapest Főváros II. Kerületi Önkormányzat és a Magyarok Nagyasszonya Ferences Rendtartomány között 2016. április 25. napján létrejött „Ellátási szerződés” bármilyen oknál fogva megszűnik, úgy a helyiségbérleti szerződés a „Ellátási szerződés” megszűnésével egyidejűleg megszűnik és a Magyarok Nagyasszonya Ferences Rendtartomány köteles 15 napon belül a helyiséget kiürített, rendeltetésszerű használatra alkalmas állapotban birtokba visszaadni a Budapest Főváros II. Kerületi Önkormányzat részére.

A 34/2004.(X.13.) önkormányzati rendelet 40. § (3) bekezdése alapján a szerződés megkötésekor a Magyarok Nagyasszonya Ferences Rendtartománynak az Önkormányzattal szemben adó- vagy bérleti díjhátraléka nem állhat fenn.

A bérlő vállalja a helyiség rendeltetésszerű használatra való alkalmassá tételét azzal, hogy az általa végzett munkálatok ellenértékének megtérítésére vagy bérbeszámításra semmiféle igényt nem tarthat és értéknövelő beruházást is saját kockázatára - megtérítési igény nélkül - végezhet. A bérlő bármilyen átalakítási, felújítási munkát csak a bérleti szerződés megkötését és a Gazdasági és Tulajdonosi Bizottság jóváhagyó döntését követően, a bérbeadóval kötött külön megállapodás alapján végezhet, melyben rögzítésre kerül, hogy a bérleményben a felújítási munkálatok költségei kizárólag a bérlőt terhelik, milyen munkák kerülnek elvégzésre, mikor történik a munka megkezdése és befejezése, ezeket köteles a bérlő a bérbeadó részére bejelenteni és igazolni, valamint a bérleti jogviszony bármilyen jogcímen történő megszűnésekor a bérlő a felújítás során elvégzett munkák, valamint a felújítás során beépített, állagsérelem nélkül el nem távolítható tartozékok, berendezések és felszerelési tárgyak tekintetében nem jogosult az eredeti állapot helyreállítására, azok a bérleményben maradnak, és a tulajdonost illetik meg.

A bérleti szerződés megkötésének feltétele továbbá, hogy a Magyarok Nagyasszonya Ferences Rendtartomány benyújtsa a Budapest Főváros II. Kerületi Önkormányzat Alpolgármesterének rendeltetés mód változtatást tudomásul vevő határozatát, vagy a Településképi Bejelentési Osztály állásfoglalását, mely szerint a tevékenység folytatásához településképi bejelentési eljárás lefolytatása nem szükséges.

A Magyarok Nagyasszonya Ferences Rendtartomány a bérleti szerződés megkötéséig köteles feltárni, hogy a nemzeti vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül.

Amennyiben a Magyarok Nagyasszonya Ferences Rendtartomány a helyiségbérleti szerződést a határozat kézhezvételétől számított 30 munkanapon belül nem írja alá, úgy a határidő leteltét követő napon minden további jogcselekmény nélkül a döntés hatályát veszti.

A Képviselő-testület a Polgármester és a Jegyző útján felkéri dr. Toók Gabriellát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 90 nap

(20 képviselő van jelen, 20 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** a bérleti szerződés 2022. január 26. napján megkötésre került. A bérlő az ingatlant 2022. február 1. napján birtokba vette.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
377/2021.(X.28.) képviselő-testületi határozata**

A Képviselő-testület felkéri a Polgármestert, hogy a Budapest Főváros II. Kerületi Önkormányzat Kitaibel Pál Utcai Óvoda (II. ker. Kitaibel Pál utca 10.) magasabb vezetői állásának 2022. augusztus 1. nappal történő betöltésére a pályázatot írja ki.

**Felelős:** polgármester

**Határidő:** 2022. január 31.

(20 képviselő van jelen, 20 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** a Kitaibel Pál Utcai Óvoda vezetői állásának betöltésére a pályázati felhívás 2022. február 1. napján közzétételre került a „kozigallas.gov.hu” felületen és az Önkormányzat honlapján. A pályázat benyújtási határideje 2022. március 31. napja.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
380/2021.(X.28.) képviselő-testületi határozata**

A Képviselő-testület felkéri a Polgármestert, hogy a Budapest II. Kerületi Önkormányzat Értelmi Fogyatékosok Otthona (II. ker. Hidegkúti út 158.) magasabb vezetői állásának 2022. július 1. nappal történő betöltésére a pályázatot írja ki.

**Felelős:** polgármester

**Határidő:** 2022. január 31.

(20 képviselő van jelen, 20 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** az Értelmi Fogyatékosok Nappali Otthona vezetői állásának betöltésére a pályázati felhívás 2022. február 1. napján közzétételre került a „kozigallas.gov.hu” felületen és az Önkormányzat honlapján. A pályázat benyújtási határideje 2022. március 31. napja.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
385/2021.(X.28.) képviselő-testületi határozata**

A Képviselő-testület úgy dönt, hogy a Budapest Főváros II. Kerületi Önkormányzat a bérleti szerződés megkötésétől **2026. október 31.** napjáig tartó határozott időre bérbe adja **Jencsevics Attila** részére az ingatlan-nyilvántartásban Budapest II. kerület 11378/2/B/5 hrsz. alatt nyilvántartott, természetben a **Budapest II. kerület Hűvösvölgyi út 183. (Heinrich I. u. 1/B.) fsz. 5.** szám alatti, 1 szobás, komfortos, 38 m2 alapterületű lakást.

Jencsevics Attila a lakásbérleti szerződés megkötése előtt *az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzat rendelet* (Vagyonrendelet) 26/A. § (1) bekezdése értelmében 3 havi bérlet díjnak megfelelő **óvadék** fizetésére köteles a bérbeadó részére.

Jencsevics Attila piaci alapú bérleti díj fizetésre köteles, melynek összege *az Önkormányzat tulajdonában álló lakások béréről szóló 51/1995.(XII.18.)* önkormányzati rendelet 3/C. § (3) bekezdés a) pontja értelmében komfortos lakásra irányadó **620,- Ft/m2.**

Amennyiben Jencsevics Attila a lakásbérleti szerződést a jelen képviselő-testületi határozatról szóló írásbeli értesítés kézhezvételétől számított **30 napon belül** nem köti meg, a határozat a bérbeadás tekintetében hatályát veszti, abból sem jogok, sem kötelezettségek nem keletkeznek, és az Önkormányzat jogi eljárást kezdeményez Jencsevics Attila ellen a lakás kiürítése és az esetlegesen fennálló használati díjhátralék és járulékai megfizetése iránt.

**Felelős:** Polgármester

**Határidő:** 2022. január 31.

(20 képviselő van jelen, 20 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Osztály vezetője

**Végrehajtás:** a Vagyonhasznosítási és Ingatlan-nyilvántartási Osztály 2021. november 5. napján kelt V/173-9/2021 számú levélben értesítette a kérelmezőt a határozatról. Az értesítő levelet Jencsevics Attila 2021. november 11. napján átvette.

Jencsevics Attila a három havi piaci alapú bérleti díjnak megfelelő óvadékot, 70.680,- Ft összeget 2021. november 17. napján megfizette.

Az Önkormányzat 2021. november 18. napján 2026. október 31. napjáig szóló határozott időre lakásbérleti szerződést kötött Jencsevics Attilával a Budapest II. kerület 11378/2/B/5 hrsz. alatt nyilvántartott, természetben a Budapest II. kerület Hűvösvölgyi út 183. (Heinrich I. u. 1/B.) fsz. 5. szám alatti, 1 szobás, komfortos, 38 m2 alapterületű lakásra.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
399/2021.(XI.30.) képviselő-testületi határozata**

A Képviselő-testület úgy dönt, hogy a Budapest II. kerületi Polgármesteri Hivatal és Budapest Főváros II. Kerületi Önkormányzat irányítása alá tartozó, gazdasági szervezettel nem rendelkező költségvetési szervek között létrejövő munka és feladatmegosztás, valamint felelősségvállalás rendjéről szóló megállapodást a határozat melléklete szerinti tartalommal elfogadja.

A Képviselő-testület felkéri a Polgármestert a szükséges intézkedés megtételére.

**Felelős:** polgármester

**Határidő:** 2021. december 31.

(20 képviselő van jelen, 20 igen, egyhangú)

**A határozat végrehajtását végzi**: Pénzügyi Osztály vezetője

**Végrehajtás:** amunka és feladatmegosztás, valamint felelősségvállalás rendjéről szóló megállapodás valamennyi fél által aláírásra került 2021.12.14. napján. A megállapodásban foglalt és vállalt feladatok folyamatosan elvégzésre kerülnek.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
409/2021.(XI.30.) képviselő-testületi határozata**

A Képviselő-testület úgy dönt, hogy az INTER-AMBULANCE Egészségügyi Szolgáltató Zrt-vel a központi gyermek háziorvosi ügyeletre 2019. május 1. napjától határozatlan időre kötött feladat ellátási szerződés módosításához 2021. december 1-jétől a szükséges forrást összesen 2 100 000,- Ft/hó-ot (önkormányzati rész 1 500 000 Ft + a Nemzeti Egészségbiztosítási Alapkezelő finanszírozása 600 000,- Ft) biztosítja.

**Felelős:** polgármester

**Határidő:** 2021. december 1.

(21 képviselő van jelen, 21 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** a szolgáltató részére megküldésre került a képviselő-testület határozata, melyet követően a számlákat 2021. december 1. napjától ennek megfelelően rendezik.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
410/2021.(XI.30.) képviselő-testületi határozata**

A Képviselő-testület úgy dönt, hogy az Országos Orvosi Ügyelet Egészségügyi Szolgáltató Közhasznú Nonprofit Korlátolt Felelősségű Társasággal a központi felnőtt háziorvosi ügyeletre 2018. október 1. napjától határozatlan időre kötött feladat ellátási szerződés módosításához 2021. december 1-jétől szükséges forrást összesen 5 800 000,- Ft/hó-ot (önkormányzati rész 2 700 000 Ft + a Nemzeti Egészségbiztosítási Alapkezelő finanszírozása 3 100 000,- Ft) biztosítja.

**Felelős:** polgármester

**Határidő:** 2021. december 1.

(21 képviselő van jelen, 21 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** a szolgáltató részére megküldésre került a képviselő-testület határozata, melyet követően a számlákat 2021. december 1. napjától ennek megfelelően rendezik.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
412/2021.(XI.30.) képviselő-testületi határozata**

A Képviselő-testület hozzájárul ahhoz, hogy a Budapest II. kerület gyermekkorúakat ellátó központi háziorvosi ügyelet ellátására kiírt közbeszerzési eljárás eredményeként feladatátadási szerződés megkötésére kerül sor, és a nyertes szolgáltató a Nemzeti Egészségbiztosítási Alapkezelővel közvetlen finanszírozási szerződést köt.

**Felelős:** polgármester

**Határidő:** 2021. december 30.

(21 képviselő van jelen, 21 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** a II. kerületi gyermekkorúakat ellátó központi háziorvosi ügyeletre vonatkozó közbeszerzési eljárás kiírásának előkészítése folyamatban van. A kiírás tartalmát fogja képezni, hogy az ajánlattevőnek, illetve a nyertes szolgáltatónak szerződéskötési kötelezettsége áll fenn a NEAK-kal.

**Kérem a határidő 2022. június 30. napjáig történő meghosszabbítását.**

**Budapest Főváros II. ker. Önkormányzat  
414/2021.(XI.30.) képviselő-testületi határozata**

A Képviselő-testület hozzájárul ahhoz, hogy a Budapest II. kerületi felnőtt korúakat ellátó központi háziorvosi ügyelet ellátására kiírt közbeszerzési eljárás eredményeként feladatátadási szerződés megkötésére kerül sor, és a nyertes szolgáltató a Nemzeti Egészségbiztosítási Alapkezelővel közvetlen finanszírozási szerződést köt.

**Felelős:** polgármester

**Határidő:** 2021. december 30.

(21 képviselő van jelen, 21 igen, egyhangú)

**A határozat végrehajtását végzi:** Intézményirányítási Osztály vezetője

**Végrehajtás:** a Budapest II. kerületi felnőtt korúakat ellátó központi háziorvosi ügyeletre vonatkozó közbeszerzési eljárás kiírásának előkészítése folyamatban van. A kiírás tartalmát fogja képezni, hogy az ajánlattevőnek, illetve a nyertes szolgáltatónak szerződéskötési kötelezettsége áll fenn a NEAK-kal.

**Kérem a határidő 2022. június 30. napjáig történő meghosszabbítását.**

**Budapest Főváros II. ker. Önkormányzat  
419/2021.(XI.30.) képviselő-testületi határozata**

A Képviselő-testület úgy dönt, hogy a 2018. évi nyertes társasházi pályázatok során lekötött, azonban meg nem valósult felújítások miatt szabaddá vált 14 514 E Ft-ot átcsoportosítja az önkormányzat 2021. évi költségvetéséről szóló 9/2021. (II.23.) rendelet 11. sz. tábla II/c/1. sor „*Társasházak felújítási támogatása – homlokzat felújításra”* jogcím előirányzatából a rendelet 16. sz. tábla II/b/1. sor *„Havaria keret”* jogcímre.

**Felelős**: Polgármester

**Határidő**: előirányzat módosításra 15 nap,

rendelet módosítására legkésőbb 2021. december 31.

(21 képviselő van jelen, 21 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** a határozatban foglalt14 514 E Ft átcsoportosításra került az önkormányzat 2021. évi költségvetéséről szóló 9/2021. (II.23.) rendelet 11. sz. tábla II/c/1. sor „*Társasházak felújítási támogatása – homlokzat felújításra”* jogcím előirányzatából a rendelet 16. sz. tábla II/b/1. sor *„Havaria keret”* jogcímre.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
423/2021.(XI.30.) képviselő-testületi határozata**

A Képviselő-testület úgy dönt, hogy az egészségügyi alapellátások körzeteiről szóló mindenkor hatályos önkormányzati rendelet mellékletében meghatározott 3-as számú, felnőtteket ellátó fogorvosi körzet ellátására a **METEOR-DENT Egészségügyi Szolgáltató Betéti Társasággal** (székhelye: 3980 Sátoraljaújhely, Pataki u. 5., adószáma: 22353485-1-05, cégjegyzékszáma: 05-06-016227, képviseletében eljár: Dr. Kiss Ernő ügyvezető) 2022. március 1. napjától 2027. február 28. napjáig határozott időtartamra praxisjog alapján végzett fogorvosi tevékenységre - a határozat mellékletében foglalt, a későbbiekben a személyes adatokkal és a szükséges technikai pontosításokkal kiegészített - feladat-ellátási szerződést megköti.

A feladat-ellátási szerződés mellékleteként a leltári jegyzőkönyv az orvosi szoba és az egészségügyi célokra szolgáló közös helyiségek használatba adásakor kerül felvételre és a feladat-ellátási szerződéshez csatolásra.

A Képviselő-testület felkéri a polgármestert a személyes adatokkal és a szükséges technikai pontosításokkal kiegészített feladat-ellátási szerződés aláírására.

**Felelős:** polgármester

**Határidő:** 2022. január 31.

(21 képviselő van jelen, 21 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Budapest Főváros II. Kerületi Önkormányzat és a METEOR-DENT Egészségügyi Szolgáltató Betéti Társaság között a praxisjog alapján végzett fogorvosi tevékenységről szóló Feladat-ellátási szerződés 2022. január 07. napján létrejött.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
454/2021.(XII.16.) képviselő-testületi határozata**

A Képviselő-testület úgy dönt, hogy a „Bölcsődei nevelés fejlesztése RRF-1.1.2-2021” meghirdetett pályázaton a Budapest II. kerület belterület 13722 hrsz-ú, természetben Budapest II. ker. Jurányi u. 1-3. – Varsányi Irén u. 36. sz. alatti ingatlanban kialakítandó és a Budapest II. kerület belterület 11479 hrsz-ú, természetben Budapest II. ker. Völgy u. 31/b. sz. alatti épületbővítéssel létrehozandó mini bölcsődék projekttel részt vesz.

**Felelős:** polgármester

**Határidő:** 2022. január 5.

(20 képviselő van jelen, 20 igen, egyhangú)

**A határozat végrehajtását végzi**: Intézményirányítási Osztály vezetője

**Végrehajtás:** a „Bölcsődei nevelés fejlesztése RRF-1.1.2-2021” pályázat 2022. január 4-én, határidőben benyújtásra került.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
460/2021.(XII.16.) képviselő-testületi határozata**

A Képviselő-testület úgy dönt, hogy a Budapest II. kerület, 14484/0/B/20 helyrajzi számon felvett, természetben a **1023 Budapest, Frankel Leó utca 21-23. B. lépcsőház, 1. emelet 6.** számalatt található, 106 m2 alapterületű, 3 szobás társasházi „**lakás**” megnevezésű ingatlan, valamint a közös tulajdonból hozzátartozó 908/100.000-ed eszmei tulajdoni hányad, továbbá a társasházi Alapító Okirat szerint hozzátartozó mellékhelyiségek tekintetében Lukács Zsuzsanna Katalin, mint eladó, Jászkainé Durda Hajnalka, mint vevő, valamint dr. Jászkai Jusztin, mint haszonélvezeti jogot szerző között 2021. november 11. napján 82.500.000,- Ft vételáron létrejött adásvételi szerződés alapján Budapest Főváros II. Kerületi Önkormányzat az **elővásárlásijogával nem kíván élni.**

A Képviselő-testület a Polgármester és a Jegyző útján felkéri dr. Toók Gabriellát, a Vagyonhasznosítási és Ingatlan-nyilvántartási Osztály vezetőjét a szükséges intézkedés megtételére.

**Felelős:** Polgármester

**Határidő:** 2022. január 15.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Osztály vezetője

**Végrehajtás:** az ügyfelek jogi képviselője részére 2021. december 20-án értesítő/tájékoztató levél készült, melynek mellékleteként a 460/2021.(XII.16.) számú Kt. határozat is postai úton kiküldésre került.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
461/2021.(XII.16.) képviselő-testületi határozata**

A Képviselő-testület feladat- és hatáskörében eljárva a Dr. Farkas Márta Mária (tartózkodási hely: 1025 Budapest, Pusztaszeri út 44. 1. ajtó) a 1025 Budapest, Pusztaszeri út 44. szám alatt 15251/2 hrsz.-ú magáningatlanon történt fás szárú növények engedély nélküli kivágása ügyében – a 2021. október 21. napján kelt XVII/1141-11/2021. ügyiratszámon - hozott elsőfokú határozattal szemben benyújtott fellebbezéséről a mellékelt határozat szerint dönt.

Felelős: Polgármester

Határidő: 2022. január 25.

(19 képviselő van jelen, 19 igen, egyhangú)

**A határozat végrehajtását végzi**: Környezetvédelmi Osztály vezetője

**Végrehajtás:** a Jegyző XVII/1141-11/2021. számú határozatát helybenhagyó XVII/1141-17/2021. ügyiratszámú II. fokú határozat 2021. december 21. napján megküldésre került Dr. Farkas Márta Mária (tartózkodási helye: 1025 Budapest, Pusztaszeri út 44. 1. ajtó) részére.

Az elektronikus tértivevény tanúsága szerint az ügyfél a határozatot 2022. január 4. napján átvette, ezáltal a II. fokú határozat 2022. január 4. napján véglegessé vált. Az ügyfél 2022. január 26. napján keresetlevelet nyújtott be, jogszabálysértésre hivatkozással közigazgatási pert indított.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
462/2021.(XII.16.) képviselő-testületi határozata**

A Képviselő-testület **Rácz Péter (1025 Budapest, Tárogató út 43.) tulajdonos**, a **1025 Budapest, Tárogató út 43. számú, 11136 hrsz. ingatlan** *utcafronti, és a Tárogató út 41. számú ingatlan felőli szabálytalanul kialakított tömör kerítések szabályossá tételére, azaz elbontására, valamint 150.000,- Ft azaz százötvenezer forint településkép-védelmi bírság megfizetésére* vonatkozó 2021.09.30. napján kelt, XXXV/201-8/2021 ügyiratszámon hozott határozattal szemben benyújtott XXXV/201-9/2021 ügyiratszámú fellebbezéséről a jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

Felelős: Polgármester

Határidő: 2022. január 15.

(20 képviselő van jelen, 20 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás**: a Képviselő-testület 462/2021. (XII.16.) határozatának mellékletét képező XXXV/201-10/2021 iktatószámú önkormányzati hatósági határozat, **Rácz Péter** (1025 Budapest, Tárogató út 43.) kötelezett képviseletében eljáró dr. Buday Illyés Anett ügyvéd (1025 Bp., Tömörkényi utca 3/A szám) részére 2021. december 20. napján postázásra került. A döntés 2022. január 3-án véglegessé vált.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
463/2021.(XII.16.) képviselő-testületi határozata**

A Képviselő-testület **Szilágyi Dezső** (1028 Budapest, Kertváros u. 65.) által a 1028 Budapest, Kertváros u. 65. szám alatti (hrsz.:52810/1) ingatlanon a **fedett gépkocsi beálló építése** ügyében 2021. október 26. napján kelt, **XXXVI/1112-3/2021** ügyiratszámú, településképi bejelentési eljárásban hozott határozat ellen benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2022. január 15.

(20 képviselő van jelen, 20 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** a Képviselő-testület 463/2021.(XII.16.) számú határozatának mellékletét képező XXXVI/1112-6/2021 iktatószámú önkormányzati hatósági határozata 2021. december 21. napján, postai úton az ügyfél részére megküldésre került, melyet az ügyfél, az elektronikus tértivevény alapján 2021. december 29. napján átvett. A döntés 2021. december 29. napján a közléssel véglegesé vált.

**Kérem a határozat végrehajtásáról szóló beszámoló elfogadását!**

**Budapest Főváros II. ker. Önkormányzat  
464/2021.(XII.16.) képviselő-testületi határozata**

A Képviselő-testület **Simon Viktória** (1116 Budapest, Abádi tér 14.) által a 1024 Budapest, Margit körút 85-87. szám alatti (hrsz.:13204/19) ingatlanon **kereskedelmi rendeltetésű épület elhelyezése** ügyében 2021. október 28. napján kelt, **XXXVI/278-9/2021** ügyiratszámú, településképi bejelentési eljárásban hozott végzés ellen benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2022. január 15.

(20 képviselő van jelen, 20 igen, egyhangú)

**A határozat végrehajtását végzi**: Főépítész – Épített Környezetért Felelős Igazgató

**Végrehajtás:** a Képviselő-testület 464/2021.(XII.16.) számú határozatának mellékletét képező XXXVI/278-12/2021 iktatószámú önkormányzati hatósági határozat 2021. december 21. napján, hivatali kapun keresztül az ügyfél részére megküldésre került, melyet az ügyfél, az elektronikus letöltési igazolás alapján 2021. december 21. napján átvett.A döntés 2021. december 21. napján a közléssel véglegesé vált.

**Kérem a határozat végrehajtásáról szóló beszámoló elfogadását!**

**H a t á r o z a t i j a v a s l a t**

A Képviselő-testület

* **a 361/2020.,**
* **302, 362, 377, 380, 385, 399, 409, 410, 419, 423, 454, 460, 461, 462, 463, 464/2021.**

határozatok végrehajtásáról szóló beszámolót elfogadja,

és

- a **412/2021. határozat** végrehajtási idejét **2022. 06. 30. napjáig**

- a **414/2021. határozat** végrehajtási idejét **2022. 06. 30. napjáig**

meghosszabbítja.

**Felelős:** Polgármester

**Határidő:** azonnal

**A határozat végrehajtását végzik:** érintett Vezetők

*A határozat elfogadásához egyszerű többségű szavazati arány szükséges.*

**Budapest, 2022. február 16.**

**Őrsi Gergely**

**Polgármester**